b'\n_START_ARTICLE_\nLojze Motore\n_START_SECTION_\nVoja\xc5\xa1ka doba\n_START_PARAGRAPH_\nKot prisilno mobiliziran vojak okupatorske nem\xc5\xa1ke vojske je slu\xc5\xbeil tej vojski najprej v Landshut-u na Bavarskem ter imel u\xc4\x8dno dobo v Franciji do poletja 1943. Zatem pa je bil preme\xc5\xa1\xc4\x8den na vzhodno fronto v Gr\xc4\x8dijo (ob Egejsko morje), nato pa v Romunijo na mejo z Mad\xc5\xbearsko. Po prihodu na Dunaj je ob kori\xc5\xa1\xc4\x8denju dopusta ob pomo\xc4\x8di sestre Ane prebegnil v domovino in nato takoj \xc5\xa1e isti dan ob prihodu v partizane - v Kozjanski odred. Partizansko dobo je v okviru enot Kozjanskega odreda zaklju\xc4\x8dil 15. 5. 1945 v Prekmurju. zatem pa je takoj od\xc5\xa1el na podoficirsko \xc5\xa1olanje v Sremsko Kamenico pri Novem Sadu. Po kon\xc4\x8danem \xc5\xa1olanju je bil dodeljen (tik pred demobilizacijo) v enoto KNOJ v Jablah pri Trzinu, kjer je leta 1947 kon\xc4\x8dno do\xc4\x8dakal demobilizacijo.\n_START_SECTION_\nPlaninske vrste\n_START_PARAGRAPH_\nV planinske vrste je stopil takoj po vojni in sodeloval pri obnovi Jurkove ko\xc4\x8de in graditvi Ton\xc4\x8dkovega doma na Lisci. Bil je dolgoletni \xc4\x8dlan upravnega odbora PD Lisca Sevnica in \xc4\x8dastni predsednik dru\xc5\xa1tva ter blagajnik, dolga leta je bil tudi predsednik dru\xc5\xa1tva. Bil pa je tudi tisti, ki je zaoral v ledino na izobra\xc5\xbeevalnem podro\xc4\x8dju. Vedno je poudarjal, da brez akcij mladih v planinstvu ni celostnega dru\xc5\xa1tva. Svoje \xc4\x8dlanke je objavljal v Planinskem vestniku, sodeloval pri izdelavi planinskih vodnikov, bil eden glavnih traserjev Sevni\xc5\xa1ke planinske poti, Zasavske planinske transverzale in tudi Poti XIV. divizije. Bil je \xc4\x8dlan Nadzornega odbora Planinske zveze Slovenije in aktivno sodeloval v delu Meddru\xc5\xa1tvenega odbora planinskih dru\xc5\xa1tev Zasavja.\n_START_SECTION_\nViri in opombe\n_START_PARAGRAPH_\nhttp://www.gore-ljudje.net/novosti/593/'